Асабліва радуе, што гарады ўсё актыўней далучаюць розныя зацікаўленыя бакі ў распрацоўку ПДУЭРК, - адзначыла каардынатар праектаў МГА Экапартнёрства Наталля Андрэенка. - Такі падыход дае магчымасць гораду пашырыць кола пытанняў, што вырашаюцца ў адпаведнасці з Пагадненнем мэраў. Як правіла, распрацаваныя планы ўключаюць мерапрыемствы па паляпшэнні энергаэфектыўнасці будынкаў, выкарыстанні альтэрнатыўных крыніц энергіі, рэканструкцыі ліўневай каналізацыі для ўстаранення падтапленняў у час экстрэмальных ападкаў, прафілактыку сардэчна-сасудзістых захворванняў для павелічэння ўстойлівасці людзей да зменлівага надворя і хваль спёкі, інфармаванне аб павышанай рызыцы перадаваемых кляшчамі інфекцый.